INFORMATII SI CRITERII DEPARTAJARE BURSE  2026-2027

Dosarele (complete) se depun fizic la Secretariatul Facultății de Biologie, prin intermediul secretarei de an, cu respectarea programului de lucru al Secretariatului.
Studenții care nu depun cererea și documentele necesare în termenul prevăzut în calendar nu pot fi luați în considerare pentru acordarea bursei sociale.
Conform Metodologiei pentru acordarea burselor și altor forme de sprijin pentru studenții Universității din București, alocarea burselor sociale se face astfel:
– bursa socială se acordă doar pentru studenții de la învățământul cu frecvență înmatriculați pe locurile finanțate de la bugetul de stat, până la împlinirea vârstei de 35 de ani;
– bursele sociale pe criterii medicale  se acordă fără a se lua în considerare nivelul venitului mediu pe membru de familie;
– celelalte categorii de burse sociale care au la bază criteriul de venituri se acordă în ordinea descrescătoare a venitului mediu net lunar pe membru de familie, indiferent de ciclul de studii (licență/master) și indiferent de anul de studii (în limita fondului de burse disponibil).
Lunile care se iau în considerare pentru calculul venitului lunar net mediu per membru de familie sunt: octombrie, noiembrie, decembrie 2025 și ianuarie, februarie, martie, aprilie, mai, iunie, iulie, august, septembrie 2026 (12 LUNI).

-PENTRU BURSELE DE PERFORMANTA, COMISIA DE BURSE DE LA NIVELUL FACULTĂȚII VA ELABORA LISTE CU STUDENȚII ELIGIBILI. 

Criterii de departajare
ANUL I - media luata in considerare este media de admitere la facultate. Studentii cu aceeasi medie sunt departajati in functie de nota obtinuta la bacalaureat la Limba română scris.
ANUL II / ANUL III - media luata in considerare este media anului anterior. 
Studentii din anul II si III cu aceeasi medie sunt departajati in functie de media obtinuta in semestrul II din anul precedent.
MASTER I -  media luata in considerare este media de admitere la programul de master. Studentii cu aceeasi medie de admitere vor fi departajati in functie de media celor 3 ani de studiu de la licenta/ media din ultimul an de la licenta.
MASTER II - media luata in considerare este media anului anterior. 
Studentii din anul II cu aceeasi medie sunt departajati in functie de media obtinuta in semestrul II/I din anul precedent/ medie admitere/ media celor 3 ani de studiu de la licenta.

Criterii de sistare a burselor 
[bookmark: _GoBack]Începând cu semestrul II al anului universitar 2026 – 2027 se sistează bursa studenților care la finele semestrului I (2026 – 2027) nu acumulează cel puțin jumătate +1 (16 credite) din totalul (30) creditelor alocate unui semestru.
